b"\n_START_ARTICLE_\nLion Feuchtwanger\n_START_SECTION_\nFam\xc3\xadlia\n_START_PARAGRAPH_\nVa cr\xc3\xa9ixer en una casa que va ser tant jueva com ferventment patriota cap a Alemanya. Aquesta dicotomia apareixeria m\xc3\xa9s tard en les seves obres escrites, sobretot en la seva novel\xc2\xb7la Josephus.\n_START_SECTION_\nPrincipi de la seva carrera i persecuci\xc3\xb3\n_START_PARAGRAPH_\nLion va servir a l'ex\xc3\xa8rcit alemany durant la Primera Guerra Mundial, una experi\xc3\xa8ncia que el va dur a una inclinaci\xc3\xb3 esquerrana en les seves obres. Es va convertir en una figura coneguda del m\xc3\xb3n literari i ja era popular el 1925 quan la seva primera novel\xc2\xb7la amb \xc3\xa8xit, Jud S\xc3\xbcss, va ser publicada. _NEWLINE_Tamb\xc3\xa9 va publicar Erfolg que era una cr\xc3\xadtica poc velada cap al partit nazi i Hitler. El nou r\xc3\xa8gim feixista va comen\xc3\xa7ar aviat a perseguir-lo, i mentre que estava en una gira de confer\xc3\xa8ncies als Estats Units, a Washington DC, Hitler va arribar al poder i l'ambaixador alemany, Friedrich Wilhelm von Prittwitz und Gaffron, li va recomanar que no torn\xc3\xa9s. La seva casa va ser saquejada, i aix\xc3\xb2 va incloure la p\xc3\xa8rdua de diversos manuscrits._NEWLINE_Ell i la seva dona no van tornar a Alemanya; es van traslladar al sud de Fran\xc3\xa7a, establint-se a Sanary sud Mer. Els seus treballs estaven inclosos entre els cremats pels nazis. La seva ciutadania alemanya va ser retirada pel r\xc3\xa8gim nazi; va ser declarat per aquests com L'Enemic n\xc3\xbamero 1 de l'Estat. (Aix\xc3\xb2 s'esmenta en la seva novel\xc2\xb7la Der Teufel in Frankreich -El diable a Fran\xc3\xa7a-).\n_START_SECTION_\nObra\n_START_PARAGRAPH_\nEn les seves obres, Feuchtwanger va exposar les pol\xc3\xadtiques racistes nazis anys abans que Londres i Par\xc3\xads abandonessin el seu pol\xc3\xadtica d'apaivagament. Tamb\xc3\xa9 recordava que els pol\xc3\xadtics americans havien suggerit que calia donar a Hitler una oportunitat. Amb la publicaci\xc3\xb3 de Die Oppermanns el 1933 es va convertir en el m\xc3\xa9s destacat portaveu de l'oposici\xc3\xb3 al Tercer Reich. La novel\xc2\xb7la va ser tradu\xc3\xafda en un any al txec, dan\xc3\xa8s, angl\xc3\xa8s, fin\xc3\xa8s, hebreu, hongar\xc3\xa8s, noruec, polon\xc3\xa8s i suec. _NEWLINE_El 1936, encara a Sanary sud Mer, va escriure Der falsche Nero (El fals Ner\xc3\xb3), on comparava al nou ric rom\xc3\xa0 Terentius Maximus que pretenia ser Ner\xc3\xb3 amb Hitler."